Korsvoll skole

Til stede:

Kai Erik Jensen (ekstern), Jens Petter Viste Kroepelien (foresatt), Maren Gjelsvik (foresatt), Linn Østby (ansatt), Mats Hansen (ansatt), Svein Søvde (Rektor), Eivind Øverås (AKS-leder), Janne C. Standahl (ass.rektor)

**Forfall:** Morten Danielsen (ekstern)

**Møtested:** Møterom på skolen

**Møtetid:** Torsdag 26.09.24 kl. 1700

**Saksbehandler:** Svein Søvde

**Referent:** Janne C. Standahl

**Neste møte**: 21.11.24

**Referat fra driftsstyremøtet torsdag 26.09.24 kl. 17.00**

|  |  |
| --- | --- |
| **Sak 26/24**    **Sak 27/24**    **Sak 28/24**    **Sak 29/24**  **Sak 30/24**  **Sak 31/24**    **Sak 32/24**  **Sak 33/24** | **Godkjenning av møteinnkalling og saksliste.** Vedtak: Møteinnkalling og saksliste godkjent**.**  **Godkjenning av referat fra møte 23.5.2024** Vedtak: Referatet er godkjent.  **Status Korsvoll skole og AKS. Økonomi- tertialrapport** Skolen har et merforbruk på ca. 2.500 000**,-** noe som utgjør et avvik på ca. 3,75%. Dette skyldes i hovedsak merforbruk fastlønn, fordi skolen har et noe høyt aktivitetsnivå. Det er ansatt for mange, og noen lærere har økt sin stillingsprosent dette året. Skolen får kun tilskudd til lønn for lærere med adjunktutdanning, mens de fleste som ansettes er lektorer med høyere lønn. Eksempelvis er alle nyutdannete, lektorer.  Refusjonskravet var satt for høyt og har blitt korrigert fra 2 198 000 kr til 1 398 000 kr.  Det forsøkes å redusere forbruket utenom lønn, fra 7 927 000kr til 6 000 000 kr, slik at noen av midlene kan kanaliseres til fast lønn. Samtidig sees det på muligheter for å redusere aktivitetsnivået ytterligere. Målet er å senke skolens aktivitetsnivå fremover, uten at det går for mye ut over pålagt drift.  Driftsstyret er bekymret for økonomien.  Vedtak: Saken tatt til orientering  **Strategisk plan - status** Skolen er godt i gang med flere satsinger. Digitalt læringsfellesskap og fellesskapende didaktikk er to av dem. Dembra skal være et rammeverk rundt arbeidet med inkludering, toleranse og fellesskapende didaktikk. En ressursgruppe med skolens ansatte leder dette arbeidet. Dembra står for Demokratisk beredskap mot rasisme og antisemittisme.  Skolen satser også på lesing, og er i år med på dekomp: «Motiverende lesing», som et ledd i ønsket om å heve interessen og ferdigheten i lesing ytterligere.  Skolen ønsket å ansette en bibliotekar på heltid som et ledd i satsingen, men dette er det dessverre ikke økonomi til.  Skolen ønsker å innarbeide Teams som kommunikasjonsverktøy, sammen med OneNote som brukes av alle lærerne i dag.  Vedtak: Saken tatt til orientering  **Evaluering av oppstart**  Fem nye lærere er ansatt i år. De har glidd godt inn i personalet. Oppstarten har vært god. Det oppleves litt uklar kanalstrategi, og litt rot i strukturen i OneNote og Teams. Det er krevende å finne frem.  Oppstart på AKS har vært god. Ny baseleder på spesialgruppen nå i høst.  Vedtak: Saken tatt til orientering  **Bygg og uteområde**  Prosjektet UU er som nevnt tidligere, ferdig. Skolen har likevel rapportert inn elementer man synes bør gjøres noe med/endres. Utskifting av lysarmatur er også ferdigstilt både innendørs og utendørs. Det er fortsatt noen utfordringer rundt utebelysningen som det jobbes med.  Rehabilitering av vaktmesterboligen er snart ferdig. Det meste ferdigstilles i uke 40. Noen forsinkelser på leveranse av møbler, som forventes på plass i uke 44. Skolen skulle gjerne gjort noe med taket på bygget også, blant annet skjult ventilasjon som er svært skjemmende.  Vedtak: Saken tatt til orientering    **Sykefravær**  Til nå i år ser det totale sykefraværet på skole og AKS ut slik:  AKS: 9,5 % 1-4: 6,3% 5-7: 1,8% D-kl: 3,5%  Ca. 1% av dette skyldes langtidssykemelding.  Vedtak: Saken tatt til orientering  **Gjennomgang årshjul for 2024/25** Vedtak: Årshjul for skoleåret 2024/25 er godkjent. |